Alfred Gammelsæter

Alfred Gammelsæter (født 14. april 1955 i Risør) er norsk komponist, pianist og pianostemmer. Han har tatt studier og selvstudier i komposisjon og improvisasjon med blant andre Antonio Bibalo, Kjell Mørk Karlsen og Einar Steen-Nøkleberg. Han har også hatt cembalo-timer med Ketil HaugsandBergens Tidende Morgen: «Orgelfestuke», 16. september 2000, side 63.. I 2003 fikk han en av Oslo Griegselskaps komponistpriser for Uccelli op. 10.Oslo Griegselskap: «International Edvard Grieg Competition for Composers»  (besøkt 24. november 2014). Gammelsæter er medlem i Norsk Komponistforening.

 Arbeider 
Lied Ohne Worte, hans første pianostykke, ble skrevet til en time hos Einar Steen-Nøkleberg i 1990. I 2000 ble tre av hans komposisjoner uroppført av Magnar Mangersnes i Bergen domkirke under orgelfest-uken. Han debuterte i 2001 med fire komposisjoner utgitt på Norsk Musikkforlag, Lyche Edition som ble møtt med god kritikk.

Under Musikkmessen i Frankfurt i 2010 bidro Norsk Musikkforlag med elleve utgivelser av Gammelsæter i katalogen, blant annet fire verker for piano og Koral- Ein Morgenlied med tekst av Petter Dass for sang og piano, flere stykker for orgel som for eksempel Kromatisk fantasi, koral og fuge og Preludium og koral over norsk folketone fra Hallingdal, samt hans Strykekvartett.Hummelvoll, Oddvar: «Alfred Gammelsæter på Musikkmessen i Frankfurt» i Aust Agder Blad 10. april 2010, side 3. I forbindelse med en konsert ved Vegårshei kirkes jubileum samme år spilte Gammelsæter en av Chopins Nocturner og noen klaverstykker av Schumann i tillegg til urfremførelsen av Folketonefantasier op. 19. 1-4.Tvedestrandsposten: «Chopin og Schumann i kirkekonsert», 18. september 2010, side 13..

I januar 2010 urfremførte Einar Steen-Nøkleberg Gammelsæters verk Hommage a Edvard Grieg nr. 1 og 2 op. 17. Den første har tittelen «Gjetergut», og nr. 2 «Ensom vandrer». De øvrige verkene som ble urfremført var Elegi, 7 klaverkoraler og Preludier op. 7.Hummelvoll, Oddvar: «Urfremføring av Alfred Gammelseters verker» i Aust Agder Blad, 14. januar 2010, side 16: «I det sistnevnte verket kombinerer han på en fascinerende måte tolvtoneteknikk med imitasjonsprinsipper». Til avslutning ble Uccelli op. 10 spilt. Verket ble tildelt den ene av to hovedpriser i Oslo Griegselskaps komponistkonkurranse i 2003.

Ved åpningen av Inger Saltaags separatutstilling «Sang til havet» på Galleri Grand i Arendal 2. november 2014 fremførte Gammelsæter bestillingsverket Havbilder op. 20Andreassen, Jon: «Frykter det klassiske maleriet vil dø ut» i Agderposten 1. november 2013, Side 47 - Del 1..

 Utmerkelser 
 2003 – Oslo Griegselskaps spesialpris for Uccelli op. 10.
 2004 – Risør kommunes kulturprisRisør kommune: «Risør kommunes kulturpris»  (besøkt 24. november 2014)..

 Verkliste (utvalg) 

 Piano, utgitt ved Norsk musikkforlag 

 Elegi
 Uccelli, op. 10  
 Hommage à Edvard Grieg, op. 17, 1–2
 Preludes, op. 18, 1–3
 Instrumentalkoraler, op. 5, 1-7
 Klaversuite, op. 21

 Orgel/organ, utgitt ved Norsk musikkforlag 

 Pax, op. 2
 Fantasi, op. 8 nr. 1
 Kromatisk fantasi, koral og fuge, op. 9
 Hommage à Edvard Grieg, op. 16
 Preludium og koral, (folketone fra Hallingdal)
 Instrumentalkoraler, opus 5,1-7

 Kammermusikk/Chamber Music, utgitt ved Norsk musikkforlag 

 String Quartet, op. 13

 Andre komposisjoner 

 Morgensang, tekst Petter Dass 
 Havbilder, op. 20, piano

 Klangbilder ved havet
 Slåtter for piano, op. 23
 Slåtter for hardingfele, op. 24
 Fantasier, trompet og piano

 Diskografi 
 Norsk Klavermusikk, 23 komposisjoner av Edvard Grieg og Alfred Gammelsæter, innspilt av pianisten Einar Steen-Nøkleberg og utgitt på Grong Musikkproduksjon høsten 2011.Aust Agder Blad, 15. mars 2012, s. 1.

 Referanser 

 Eksterne lenker 


 mic, bransjeregister

Kategori:Personer fra Risør kommune
Kategori:Norske komponister
Kategori:Norske pianister